Wittgendorf og Wittgenstein-slottet

Her kan du lese om gruppens mest dramatiske eventyr så langt, et gigantisk slott som gikk ad undas, om nye bekjentskaper og hvordan en de reddet en landsby fra forbannelse til en ny start.

Gruppen har reist forbi her flere ganger, men artikkelen handler om da de kom hit for å finne svar på flere spørsmål i jakten på svar.

   Grunnen til at eventyrerne reiste til Wittgendorf handler om flere ting: Jakten på Etelka Herzen, oppdagelsene gjort i Dagmar von Wittgensteins skjulte observatorium og til sist grufullhetene som ble avdekket etter Dagmar i Barren Hills.

Etter å ha jaktet ned og drept Etelka Herzen og hennes følgesvenner setter gruppen seil mot Wittgendorf,. Her vil de avdekke hva som skjedde med ondskapens stein og Dagmar von Wittgenstein. Og her skal de få gjøre oppdagelser som åpner opp en helt ny verden av grusomheter...

### En landsby i nåde for Den Hvite Fruen

Gruppen ankommer den vesle landsbyen Wittgendorf, som ligger i skyggens til det myteomspunnede slottet Wittgenstein. Slottet ligger på toppen av en imponerende klippeformasjon over Reik-elven, mens Wittgendorf ligger et par kilometer unna ved Reiks bredder.

Når spillerne legger til land ved en råtten gammel kai, oppdager de en landsby nesten forlatt. De finner ikke annet enn magre tiggere og deprimerende skall av mennesker. Etter å ha gått i land får de sitt første møte med "Den Hvite Fruen".

Hun er en vakker ung dame, akkompangnert av seks bevæpnede vakter i Wittgensteins farger og uniformer. Når gruppen ankommer holder de på å arrestere og ta med seg en av landsbyens innbyggere. Vaktene har kappet av armen hans, mens en ung mann roper etter hjelp for sin far.

Gruppen vår forsøker å gripe inn forsiktig, men unngår nærkontakt med dem - de klarer ikke å forhindre bortføringen dog. Dette blir starten på at gruppen får kontakt med en ny gruppe landsbybeboere som har levd i skjul.

### En båt i arrest

Dagen etter starter med at en enorm gruppe vakter oppsøker gruppen og tar arrest i båten deres, anført av løytnant Krantz. Dette skal bli et stort tap for gruppen, som innbitt får en vendetta mot Wittgenstein-familien. De skjønner at de ikke bør ta kampen akkurat her og nå og må se båten forsvinne sammen med vaktene fra slottet.

Senere treffer de på tre vakter på vertshuset, der de er ute for å ta en drink. Vaktene begynner å trakassere lokalbefolkningen for å få informasjon om noen lovløse i landsbyen og da en av dem går løs på en av lokalbefolkningen får gruppen vår nok. De går løs på vaktene, noe som for alvor skal forsegle skjebnen med fiendskap mellom eventyrerne våre og Wittgensteins vaktstyrke.

### Undersøkelser

Uten båten gjør gruppen en rekke undersøkelser som avdekker viktige funn i Wittgendorf, for det meste rundt to av byens mest spesielle bygg: legens hus og Sigmar-tempelet.

Byens lege er Jean Rousseaux, og eventyrerne våre gjør snart en oppdagelse om ham. De sniker litt rundt huset hans og finner at han lager en drikk som hele landsbyen er avhengig av - og som gjør dem både sløve, satt ut av spill og tenderer til å gi dem mutasjoner. Oppdagelser i huset avdekker at han samarbeider med Lady Wittgendorf, og at hun gir ham et spesielt "støv" som han tilsetter drikkene han gir til landsbybeoerne.

Under legens hus oppdager våre helter også et tunnelnettverk under byen, der noen av de verst tilstedte landsbyboerne har bosatt seg. Disse er ghoulaktige kannibaler som har tatt til å spise andre landsbyboere. Eventyrerne bekjemper et par av dem og oppdager at tunnelen fører helt til tempelet nord i byen.
I tempelet gjør gruppen en av sine største oppdagelser: Etter å ha bekjempet ghoul-landsbyboerne og fjernet flere av dem fra tempelet blir de velsignet av det som ikke kan være annet enn Sigmar.

Etter denne velsignelsen oppdager man graven til Wittgendorfs store frelser i fordums tid, Siegfried von Kesselring, en ridder av Sigmar, ser man en inskripsjon. Den leder dem til å åpne graven - og her finner de ett av gruppens viktigste eiendeler den dag i dag:

Det magiske sverdet Barrakul, som siden den gang har blitt båret av Ishamael.

### Kontakt med de lovløse

Etter å ha stått opp mot vaktene på vertshuset blir gruppen kontaktet av Hilda, møllerens barnebarn, som forteller dem om at den gruppe i byen har søkt tilflukt i skogen.

    De føres inn i skogen av Hilda, der de blir presentert for Sigrid, de lovløse i Wittgendorf sin leder.

Her møter gruppen også Tiberius Eberstark for første gang. Han er en av Sigrids nærmeste nestledere, og har siden den gang ble fast følge blant heltene våre.

Skogen rundt Wittgendorf er mørk og skummel, og trærne er preget av ekkel og nærmest levende gul sopp. Men de rundt de lovløses leir er skogen normal, og de har kunnet leve av skogen på normalt vis.

Til sammen holdt omtrent 30 lovløse leir sammen med Sigrid, Tiberius og Hilda i skogen.

Blant dem er Helga, som fikk både sansen for og hadde en privat stund sammen med Ishamael.

### Under slottet

Sammen med Hilda prøvde gruppen å finne veien til slottet for å rekognisere og planlegge angrepet. Dette prøvde de på gjennom et tunnelsystem under slottet, som de lovløse kjente til, men aldri hadde turd å gå gjennom.

Men eventyrerne våre tok oppgaven og utforsket de hemmelige hulegangene. Her møtte de på en rekke farer, den mest fryktinngytende nok en mutant med sugekopper som armer og bein. Denne ekle skapningen forfulgte gruppen gjennom tunnelene, før den til slutt angrep - og ble drept.

Andre farer i tunnelene inkluderte blant annet rotter, flaggermus og noen ekle gigantiske ormer som levde i hull i veggene.

Eventyrerne kom seg gjennom hulesystemet og fant til slutt en lang trappegang, som ikke hadde vært brukt på evigheter. Denne førte til et firkantet rom i murstein, som etter mye leting viste seg å ha en hemmelig dør. Denne førte opp til et av uthusene i den ytre borggården i Wittgenstein-slottet; gruppen vår hadde funnet en vei inn!

Her fant gruppen en rekke tiggere som bodde, og endte opp med å kidnappe en av dem. Denne ble bragt tilbake til leiren for utspørring, men bablet bare meningsløse setninger om "Den hvite fruen" og hennes frelse.

Sammen med Sigrid planlegger gruppen angrepet på slottet denne kvelden, som skal finne sted neste dag. Planen er dette:

* Gruppen tar seg inn i slottet via tunnelene igjen.
* De lovløse venter ute av syne utenfor portene sammen med Sigrid.
* Gruppen skal forsøke å sikre hovedinngangen på slottet og åpne portene for Sigrid og de lovløse.
* Plan B er at de lovløse har med stiger som ble bygget av Johann og Tiberius kvelden før, som de kan ta seg opp på slottsveggene mens gruppen holder vaktene opptatt.

### Angrepet på slottet: Ytre borggård

Wittgenstein-slottet er bygget på en unik klippeformasjon, som gjør det ekstremt vanskelig å innta. Det består av en ytre borggård, med tilkomst fra veien til slottet. Familiens residens og innerste kammer holder til i en ytre borggård, som står alene og isolert over Reik-elven. Mellom borggårdene står et sentralt porthus på en egen klippe, med hev- og senkbare broer til hver av borggårdene.

Angrepet på Wittgenstein-slottet starter tidlig om morgenen, og kan oppsummeres kort slik:

* To timer etter at spillerne går inn hulene er hoved-porthusi ytre bomring tatt. To unge lovløse som er med for å beskytte Semirhage, dør i angrepet.
* En halvtime senere er indre porthus i ytre borggård tatt. De gjennomsøker ytre borggård og det store vakthuset her. Her får de fanget løytnant Doppler og reddet Sigrids mann (som var holdt fange av Doppler).

* Samler krefter og går til angrep på det midtre porthuset idet vaktene begynner å heve porten. Får stoppet det, men blir fanget mellom porthuset og ytre borggård - før den vandøde kaptein Hägel kommer ut fra sitt tårn og går til angrep fra ytre borggård. Ved middag klokken 12 er det sentrale borghuset sikret. Det siste porthuset i indre borggård gjenstår, og her er nå både dører stengt og portgitter senket.
* Etter to timer med planlegging og bygging av en rambukk setter spillerne i gang med angrep på indre borggård. De knuser inngangen og får tatt ut de siste vaktene som holder stand her. Günther tar et livsfarlig skudd med en vakts armbrøst men reddes av en healing potion fra Semirhage (og et Fate point).
* Klokken 14 cirka er et langt angrep mot vaktstyrkene over, og spillerne er både såret og slitne. De ber outlaws om hjelp, som henter medisiner fra legen i Wittgendorf sitt hus, noe som gir gruppen noen sårt tiltrengte wounds.

### Indre borggård: Tårnet og tempelet

Etter litt forberedelser begynner gruppen å bevege seg inn i den indre borggården. Her er det tilsynelatende tomt for vakter, og ganske stille. Gården har fem bygninger: En overvokst grønnsakshage, et Sigmar-tempel, et tårn, et drivhus og selve hovedhuset til Wittgenstien-familien .

Gruppen iakttas av noen litt rare fugler som stikker inn i drivhuset (lokaksjon 31 på kartet), og Günther sniker seg ut i borggården for å spionere litt på et Sigmar-tempelet (35) og tårnet (38). Gruppen bestemmer seg for å undersøke tempelet, der døren står på gløtt og mystisk musikk og lilla røyk siver ut.

I tempelet er det tydelig at det ikke lenger er Sigmar som styrer. Nakne kropper velter seg i den lilla røyken på gulvet, og en korrumpert statue er plassert ved det som en gang var Sigmars alter. Fra galleriet lyder en enerverende orgelmusikk. Det blir her for første gang tydelig at Kaos har fått et solid fotfeste hos Wittgenstein-familien.

Gruppen blir angrepet av en demonette fra Kaos, som i det gruppen får overtak forsvinner i et lilla "POFF". De gjør sitt beste for å ødelegge tempelet, river ned statuer og "røykmaskiner", men får det vanskelig i kamp mot orgelet. På balkongen møter de et orgel som spiller av seg selv, piper som lever som tentakler og tangenter med ansikt som biter Både den lilla røyken og musikken setter ut flere, og det levende orgelet holder på å sluke flere i gruppen. Her blir Günther og Tiberius avgjørende, og får reddet flere fra en orgelslukende død.

Gruppen kommer seg så vidt ut av tempelet i live, og beveger seg mot hovedhuset i ytre borggård.

### Indre borggård: Wittgenstein-hovedhuset

Innbitt på å finne sin egen båt - og kilden til Kaos i Wittgensteins hovedhus. Her skjer det mye og man møter på flere karakterer og farer. En kort oppsummering kommer derfor:

* Kommer først i den store spisesalen, der maten har stått urørt i mange år. En gammel slurete butler ønsker dem velkommen og sovner så i stolen sin under trappen. Portrett av Wittgenstein-familien viser alle familiemedlemmer opp gjennom - og viser hvordan de har endret utseende i retning av muteringer de siste 200 årene.
* Går opp trapper (som hvisker til dem mens de går) til balkongene. Her undersøker de flere siderom, og i ett av dem blir de angrepet av en gal, trearmet mutant, som tydeligvis er familiens taksidermist. Han har flere flotte eksemplar utstilt i rommet sitt, blant dem en av familiens tjenere som er drept og stoppet ut.
* Møter på en mørkkledd kriger kledd i rustning, en gjest på besøk for å opprette "nye forretningsavtaler". Han introduserer seg som Ulfhednar, og gruppen mistenker at han er en Kaos-kriger. De lar ham motvillig bli med på turen - da han avslører at han egentlig vil avsette Lady Margritte og hele Wittgenstein-familien. Spesielt mistenkelig er det at han har en følgevenn, en Beastman, som ligger og sover og som Ulfhednar advarer mot å vekke...
* Sammen med Ulfhednar finner man fram til familiens overhode, baronette Ingrid von Wittgenstein, på hennes rom - sammen med alle hennes katter. Ender opp i en blodig kamp, der gruppen blir stående og kjempe mot klør og værhår, mens Ulfhednar marsjerer rett opp til Ingrid og halshugger henne. Han ler og ser på mens krigerne våre kjemper mot de muterte kattene i alle farger og fasonger.

* Deretter trekker man oppover mot det store observasjonstårnet på toppen av familiens hus. Her går gruppen først gjennom Den Hvite Fruens soverom, der flere lik sitter på stoler og lignende. Videre kom man inn i biblioteket hennes, der Semirhage oppdager flere spennende trylleformler, noen lovlige - og svært mange ulovlige. Et annet viktig dokument man finner er et brev til Lady Margritte fra broren hennes Gotthard i Middenheim. Dagboken til Dagmar von Wittgenstein finnes også her, som bekrefter funnene gjort i observatoriet hans.

Til slutt når gruppen toppen av tårnet, og møter "Den Hvite Fruen" i et massivt slag

### Kampen mot Lady von Wittgenstein

I toppen av tårnet ligger et grufullt laboratorium, der Lady Margritte utvikler sine mørke eksperiment. Lynet slår ned i det voldsomme uværet utenfor, og vekker en skapning hun har jobbet på lenge: Et skikkelig Frankenstein-monster, sydd sammen av utvilsomt delene til de døde fra Wittgendorf. I det lynet slo ned våknet monsteret til live, mens Margritte så ned på det hele med et ondskapsfullt smil. Bak dem stengte døren seg, med Ulfhednar sin ondskapsfulle latter på andre siden...

Kampen ble en blodig affære til døden. Margitte vekket flere skjeletter og zombier til live, mens hun satte gruppen ut med Mind Control-spells og annen Kaos-magi. Monsteret var en svært bauta av et monster som tok lang tid å få ned, med enorm styrke og nær vandød utholdenhet.

Flere i gruppen ble hardt skadd, og var nær døden, men til slutt ble både monsteret og alle zombiene gjort slutt på, før Margritte ble slått ned. Hennes eksperiment og ondskapsfulle regime var endelig over.

Men kampen i slottet er ikke over. Fremdeles er man på jakt etter ondskapens stein - og ikke minst gruppens forsvunnende båt

### Under slottet

Etter å ha nådd toppen av slottet, bestemmer eventyrerne seg nå for å gå nedover i slottet. De kommer ikke langt før de møter en forsmedet Ulfhednar og hans Beastman-kompanjong. De går til angrep, men gruppen overvinner dem.

Fra tronsalen følger de trappene nedover i tunnelen til det dampe mørket under slottet. En kort oppsummering av funnene her:

* Møter en Ogre, som tydeligvis er familiens torturist og overvinner ham. I torturistens rom finner de en forsmedelig liten skapning, innburet, en av Wittgendorfs tidligere innbyggere som har blitt litt for glad i - og gal av - å være vitne til de mange tortureringene til Ogren. Gruppen lar ham være og fortsetter til...
* En mørk skummel dør, som pulserer med mørk Kaos-magi og har en stor hodeskalle malt på døren. Gruppen bestemmer seg for å bakke forsiktig unna, til...
* Fangehullene. De finner flere celler i slottets indre, og setter fri flere som var fanget her - blant annet en skatteinnkrever som ble fengslet da han kom for å kreve inn skatter.
* I ett av fangehullene finner de en hemmelig dør som leder dypere ned og inn i slottets grunnklippe.

### Det siste kammeret og slutten for Wittgenstein-slottet

Den hemmelige døren fører til det gruppen har søkt etter hele tiden: Kammeret der Dagmar åpenbart oppbevarte steinen han fant i Barren Hills. Men gruppen er for sent ute: En tom blyboks står åpnet midt i rommet, veggene og gulvet farget svart i unartulige stråler ut fra boksen.

Fra ene siden av rommet er det gravd ut en helt fersk tunnel, og lydene av pipende stemmer kommer fra ned tunnelen. Gruppen jager etter, desperat etter å finne svar. De møter en gruppe rottemenn (senere identifisert som Skaven), som gir litt motstand i kamp - før de rømmer ned en tunnel. Spillerne er i ferd med å følge etter men hører en dump eksplosjon fra dypet, og ser en gul røyk stige opp mot dem.

Gruppen skjønner de må bakke ut, og kjenner snart at hele fjellet slottet står på begynner å riste og skjelve. De hører og kjenner flere eksplosjoner og frykter det verste. I alle hast rømmer de slottet og den ytre borggården - akkurat i tide til å se det hele kollapse ned mot avgrunnen. Eventyrerne og de lovløse har reddet seg ut - og Wittgenstein-dynastiets ondskap ser ut til å være over. I hvert fall dem som bodde i slottet.

### Wittgendorf bygger seg opp igjen

Etter slottets kollaps blir det feiring og full jubel i opprørerernes leir, og starten på å komme tilbake til normalen kan etter hvert begynne. Også her blir eventyrerne våre viktige, og blir med å bygge opp igjen landsbyen.

Gruppen kommer likevel under mistanke fra elvevaktene i Imperiet, som etterforsker hva som skjedde med Wittgenstein-slottet. De bestikker seg fri fra mistanken, men kommer ikke unna det faktum at hele elven blir full av patruljer og at Wittgendorf i praksis legges under en handelsblokade.

Sentralt står Johann, som starter sitt nye handelsimperium med tømmer fra den friske delen av skogen rundt Wittgendorf. Han inntar den gamle legen sitt hus og starter opp som handelsmann (karriereskifte til merchant), med Tiberius som ny leder for opprørerne (etter at Sigrid forlater landsbyen med sin mann). Johann ansetter flere i landsbyen, og finner smarte måter å unngå elvepatruljene for å få til handel til Nuln og Kemperbad.

Sakte, men sikkert blir Wittgendorf gjenoppbygget både fysisk og mentalt. I løpet av ett års forsvinner mer av elvepatruljene og eventyrerne tar flere ulike veier i løpet av dette året (i realiteten downtime in-game):

* Semirhage drar til Altdorf og fortsetter sin utdanning på Grey college.
* Ishamael, Werner og Günther drar etter hvert til Nuln, i tjeneste for grevinne Maria Ulrike von Liebwitz.
* Tiberius drar etter en stund til Tilea for å finne svar og følge noen gamle spor knyttet til hans personlige forhistorie.
* Johann blir værende i Wittgendorf og bygger seg mer og mer opp som handelsmann.

Etter denne tiden reiser gruppen videre mot Altdorf, og får et viktig stoppested i Worlitz (mer info kommer senere).